Il‐Kummissjoni Interdjoċesana Ambjent ser tiftaħ ix‐Xahar tal‐Ħolqien biċ-ċelebrazzjoni ta' Quddiesa kif ukoll taħdita fix‐Xgħajra. It‐taħdita mill‐Prof. Carmel Agius ser tkun dwar is‐seħer tal‐ħajja f'qiegħ il‐baħar tax‐Xgħajra u r‐rabta li dan għandu man‐nies tal‐lokal. Din l‐attività ser issir f'Dawret ix‐Xatt, ix‐Xgħajra stess, nhar it‐Tlieta 3 ta' Settembru fis‐6:30pm. Kulħadd huwa mistieden jattendi. Ta' kull sena, bejn l‐1 ta' Settembru u l‐4 ta' Ottubru, ix‐Xahar tal‐Ħolqien jistedinna biex bħala familja waħda nfittxu li flimkien insaħħu r‐relazzjoni tagħna ma' xulxin, mal‐ħolqien u mal‐Ħallieq. Ix‐Xahar tal‐Ħolqien beda fl‐1989 meta l‐Patrijarkat tal‐Knisja Ortodossa ddedika l‐1 ta' Settembru għat‐talb għall‐ħolqien. www.knisja.mt
Ftuħ tax-Xahar tal-Ħolqien 2019